Legal Document

Category: 327

Text:
5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Άριθ. Π.13389 της 30 Ιουν./2 Αυγ. 1955 Περί τρόπου εφαρμογής του άρθρ.8 του Νόμ. 3213/1955 «περί τροποποιήσεως και συμπληρώσεως των διατάξεων περί μέτρων προστασίας της επαρχιακής βιομηχανίας. Εν όψει της παρ.7 του άρθρ. 8 του Νόμ. 3213/1955 "περί τροποποιήσεως καί συμπληρώσεως των διατάξεων περί μέτρων προστασίας της Επαρχιακής Βιομηχανίας", αποφασίζομεν: 1.Δικαίωμα ενεργείας της υπό των παρ. 1 και 3 του άρθρ. 8 του Νόμ. 3213/1955 αναγνωριζομένης εκπτώσεως έχουσιν αι επαρχιακαί βιομηχανικαί, βιοτεχνικαί επιχειρήσεις, άτινες τηρούν ειλικρινή βιβλία του κώδικος φορολογικών στοιχείων και αι οποίαι από της ενάρξεως του Οικον. έτους 1955-1956 και εφεξής θέλουσιν αποκτήσει νέας εγκαταστάσεις ή θέλουσιν προβή εις επαύξησιν ή βελτίωσιν υπαρχουσών τοιούτων. 2.Απαραίτητος προϋπόθεσις διά την ενέργειαν της εκπτώσεως εκ των κερδών διαχειριστικής τινός περιόδου είναι η κατά την διάρκειαν ταύτης απόκτησις νέων εγκαταστάσεων ή η επαύξησις ή βελτίωσις υπαρχουσών τοιούτων.Εις ας περιπτώσεις το ποσόν της εκπτώσεως κατά τι έτος δεν καλύπτει την αξίαν των εντός αυτού γενομένων νέων εγκαταστάσεων ή την δαπάνην βελτιώσεως ή επεκτάσεως των υπαρχουσών τοιούτων, η έκπτωσις δύναται να συντελεσθή εκ των κερδών των επομένων χρήσεων μέχρι καλύψεως του συνολικού ποσού της αξίας των εγκαταστάσεων κλπ. 3.Η έκπτωσις ενεργείται:α)προκειμένου περί επιχειρήσεων τηρουσών βιβλία πρώτης και δευτέρας κατηγορίας εκ των καθαρών κερδών των προσδιοριζομένων, βάσει των δια τας επιχειρήσεις ταύτας ισχυουσών διατάξεων του κώδικος φορολογίας καθαρών προσόδων και β)προκειμένου περί επιχειρήσεων τηρουσών βιβλία τρίτης και τετάρτης κατηγορίας εκ των κερδών των προκυπτόντων εκ των βιβλίων της επιχειρήσεως λογιστικώς. Η εφαρμογή μεγαλυτέρου συντελεστού καθαρού κέρδους, προκειμένου περί επιχειρήσεων, αίτινες τηρούν βιβλία πρώτης ή δευτέρας κατηγορίας ή η προσθήκη λογιστικών διαφορών προκείμενου περί επιχειρήσεων αίτινες τηρούν βιβλία τρίτης ή τετάρτης κατηγορίας κατά τον οριστικόν προσδιορισμόν των εις την τετάρτην κατηγορίαν των καθαρών προσόδων υποκειμένων κερδών, δεν δημιουργεί δικαίωμα συμπληρωματικής εκπτώσεως επί της διαφοράς μεταξύ των οριστικώς καθορισθέντων και των δηλωθέντων κερδών της επιχειρήσεως. Ενεργείται συμπληρωματική εγγραφή φόρου τετάρτης κατηγορίας δια ποσόν ίσον προς την αξίαν κτήσεως των εγκαταστάσεων των κτηθεισών δια των αφορολογήτων κερδών της εκπτώσεως, εις ας περιπτώσεις αι εγκαταστάσεις αύται εξεποιήθησαν υπό της επιχειρήσεως προ της παρελεύσεως τριετίας από της αποκτήσεως αυτών, της τριετίας αρχομένης από του διαχειριστικού έτους του επομένου του έτους της κτήσεως των εκποιουμένων εγκαταστάσεων. Η συμπληρωματική εγγαρφή ενεργείται εις το οικον. έτος το αμέσως ακολουθούν το διαχειριστικόν έτος εντός του οποίου έλαβε χώραν η εκποίησις των εγκαταστάσεων. 4.Επί επιχειρήσεων λειτουργουσών υπό την μορφήν ομορρύθμου, ετερορρύθμου εταιρείας ή τοιαύτης περιωρισμένης ευθύνης η έκπτωσις αύτη ενεργείται εκ του συνόλου των κερδών της επιχειρήσεως. 5.Η επαρχιακή βιομηχανική και βιοτεχνική επιχείρησις η ενεργούσα την έκπτωσιν των παρ. 1 και 3 του άρθρ. 8 του Νόμ. 3213/1955 υποχρεούται, ανεξαρτήτως της κατηγορίας των τηρουμένων βιβλίων, όπως τηρή και ιδιαίτερον λογαριασμόν υπό τον τίτλον "Αφορολόγητον ποσόν άρθρ.8 Νόμ. 3213/1955", όστις θα πιστούται με το ποσόν της ενεργουμένης κατ' έτος εκπτώσεως και θα χρεούται με τα ποσά τα διατεθέντα διά την απόκτησιν νέων εγκαταστάσεων ή την επαύξησιν ή βελτίωσιν υπαρχουσών τοιούτων. Εις τον λογαριασμον τούτον δέον να καταχωρηται λεπτομερώς και μετά πλήρους περιγραφής, το είδος της νέας εγκαταστάσεως ή της συντελουμένης επαυξήσεως ή βελτιώσεως υπαρχούσης τοιαύτης, ως και παν έτερον στοιχείον χρήσιμον δια τον έλεγχον της εφαρμογής των διατάξεων της παρούσης. 6.Επί βιομηχανικών ή βιοτεχνικών επιχειρήσεων, αίτινες έχουσιν εγκαταστάσεις εντός και εκτός της περιοχής του νομού Αττικής ως αύτη καθορίζεται υπό του άρθρ. 1 του Νόμ. 3213/1955, προς υπολογισμόν της εκπτώσεως των υπό παρ. 1 καί 3 του άρθρ. 8 του Νόμου τούτου καθοριζομένων ποσοστών, εφ' όσον τα εις τα ποσοστά ταύτα αντιστοιχούντα ποσά διετέθησαν αποδεδειγμένως δια νέας εγκαταστάσεις εις τας εκτός της περιοχής του Νομού Αττικής περιφερείας της χώρας ή επαύξησιν ή βελτίωσιν υπαρχουσών τοιούτων, θα ληφθώσιν υπ' όψιν μόνον τα καθαρά κέρδη των τα προερχόμενα εκ των εργασιών των δι' εγκαταστάσεων ευρισκομένων εις τας εκτός της περιοχής του Νομού Αττικής περιφερείας. Εάν δεν καθίσταται δυνατός ο διαχωρισμός των κερδών της βιομηχανικής ή βιοτεχνικής επιχειρήσεως, λόγω μη τηρήσεως ειδικών αποτελεσματικών λογαριασμών δια τας εργασίας των εν τη επαρχία εγκαταστάσεων κλπ. ως καθαρόν κέρδος των, εκτός της περιοχής του νομού Αττικής περιφερειών θα ληφθή το γινόμενον του ποσού των ολικών καθαρών κερδών της επιχειρήσεως επί το κλάσμα το έχον αριθμητήν την αξίαν κόστους της παρα(Μετά την σελ. 86,04) Σελ. 86,05 - 553 Κίνητρα Ιδιωτικών Επενδύσεων στην Περιφέρεια 13.Γ.β.5 γωγής, περιλαμβανομένων και των νομίμων αποσβέσεων δι' επαρχιακών εγκαταστάσεων και παρανομαστήν την αξίαν κόστους της ολικής παραγωγής της επιχειρήσεως. Εάν η βιομηχανική ή βιοτεχνική επιχείρησις ασκεί συγχρόνως και άλλας επιχειρήσεις μη βιομηχανικάς ή βιοτεχνικάς και δεν καταχωρούνται υπό ταύτης διακεκριμένως τα εξ εκάστου κλάδου καθαρά κέρδη, ο διαχωρισμός αυτών ενεργείται δια μερισμού των ολικών καθαρών κερδών αναλόγως των μικτών κερδών εξ έκαστου κλάδου. 7.Αι διατάξεις των ανωτέρω παραγράφων έχουσιν ανάλογον εφαρμογήν και προκειμένου περί επαρχιακών ξενοδοχειακών επιχειρήσεων, εφωδιασμένων δια της κατά Νόμον αδείας λειτουργίας του Ελληνικού Οργανισμού Τουρισμού και περί επαρχιακών καπνεμπορικών επιχειρήσεων επεξεργασίας εξαγωγίμων καπνών εις φύλλα, πλην του τρόπου διαχωρισμού των κερδών, όστις ενεργείται αναλόγως των ακαθαρίστων εσόδων των τμημάτων της επιχειρήσεως των κειμένων εντός και εκτός της περιοχής του νομού Αττικής. Εάν καπνεμπορικαί επιχειρήσεις προβαίνουσι και εις μεταπώλησιν εν τω εσωτερικώ επεξειργασμένων καπνών εις φύλλα, δια τον υπολογισμόν της παρ' αυτών δικαιουμένης εκπτώσεως των παρ. 1 και 3 του άρθρ. 8 του Νόμ. 3213/1955, θα ληφθώσιν υπ' όψιν τα καθαρά κέρδη των τα προερχόμενα εκ της εξαγωγής επεξειργασμένων καπνών εις φύλλα. Εις ην περίπτωσιν δεν καθίσταται δυνατός ο διαχωρισμός των κερδών, λόγω μη τηρήσεως ειδικών αποτελεσματικών λογαριασμών δια τας εξαγωγάς και μεταπωλήσεις εν τω εσωτερικώ επεξειργασμένων καπνών, ως καθαρόν κέρδος εκ των εξαχθέντων καπνών θα ληφθή το ποσόν το προκύπτον εκ του γινομένου των ολικών καθαρών κερδών της επιχειρήσεως επί το κλάσμα το έχον αριθμητήν την αξίαν κόστους των εξαχθέντων καπνών και παρανομαστήν την ολικήν αξίαν κόστους των εξαχθέντων και μεταπωληθέντων καπνών εις φύλλα. 8.Η ενέργεια της ειδικής κρατήσεως της παρ. 1 (στοιχ. 2) του άρθρ.8 του Ν.Δ. 2176/1952 ως αύτη ετροποποιήθη και συνεπληρώθη δια των παρ. 5, 6 και 7 του άρθρ. 8 του Νόμ. 3213/1955 και ήτις κράτησις δια του άρθρ. 12 του Νόμου τούτου επεξετάθη εις τας επαρχιακάς βιοτεχνικάς και ξενοδοχειακάς επιχειρήσεις, τελούσα, κατά τα λοιπά, υπό τας προϋποθέσεις της υπ' αριθ. Π.23630/1952 αποφάσεως του Υπουργού των Οικονομικών, αφορά τας διαχειριστικάς περιόδους τας κλειομένας από 1 ης  Ιουλ.1955 και εφεξής. Σελ. 86,06 Επί ξενοδοχειακών επιχειρήσεων, αίτινες εκμεταλλεύονται ξενοδοχεία κείμενα εντός και εκτός της περιοχής του νομού Αττικής, ο υπολογισμός της ειδικής κρατήσεως ενεργείται μόνον επί των κερδών των προερχομένων εκ της εκμεταλλεύσεως ξενοδοχείων κειμένων εκτός του νομού Αττικής. Εάν δεν καθίσταται δυνατός ο διαχωρισμός των κερδών, λόγω μη τηρήσεως ειδικών αποτελεσματικών λογαριασμών, εφαρμόζονται αναλόγως αι διατάξεις του πρώτου εδαφίου της παρ. 7 της παρούσης. Αι κατά την έννοιαν του Νόμου 3213/1955 επαρχιακαί επιχειρήσεις, αίτινες λόγω ποσού ακαθαρίστων εσόδων υποχρεούνται εις τήρησιν βιβλίων κατηγορίας κατωτέρας της τετάρτης, δύνανται, κατ' εφαρμογήν των διατάξεων της παρ.2 του άρθρ. 18 του κώδικος φορολογικών στοιχείων, να τηρήσωσι βιβλία τετάρτης κατηγορίας του κώδικος τούτου οπότε δικαιούνται του ευεργετήματος της ειδικής αφορολογήτου κρατήσεως. 9.Οι Υπουργοί Οικονομικών και Βιομηχανίας καθίστανται αρμόδιοι όπως δια κοινών αποφάσεών των λύωσι παν ζήτημα όπερ ήθελε προκύψει εκ της εφαρμογής της παρούσης. - 554 13.Γ.β.5 Κίνητρα Ιδιωτικών Επενδύσεων στην Περιφέρεια